माजबात , 1 नभेम्बरःसोलिफु बोसोरनि फैगौ 6 नभेम्बरखालि राजिब गान्धी माहारियारि पार्कखौ दावबायारिफोरनि थाखाय बेखेवगोन । शनिबारखालि बे बाथ्राखौ पार्कनि बिबानगिरिआ मिबथिहोदों । गेजेराव माखासे सानल' थाबावनायनि सिगांनो माहारियारि पार्कनि हाबग्रा दरखं , आलासि जिरायसालि न'फोरखौ समायना - रमायनायै साजायनाय नुनो मोन्दों । सुलुंनि बादिब्ला , फैगौ 6 नभेम्बरखालि बेखेवनो गोनां राजिब गान्धी माहारियारि पार्कखौ बेखेवगोन हाबाफारिआव गाहाय आलासि महरै आसाम सरकारनि हाग्रा बिफाननि मन्थ्रिआ बाहागो लानायनि बाथ्रा । दासान्दि पार्कआव थानाय मैदेर साफारि आरो पार्कनि साखाथियाव नांजाबनाय ओन्सोलाव थानाय जिप साफारिफोरखौ कभिडनि प्रटकल मानिनानै दावबायारिफोरखौ पार्कआव हाबनाय एबा दावबायनायनि गनायथि होनाय जादों । 15 नं माहारियारि गाहाय लामानिफ्राय खोला 18 कि : मिः जान्थाय एबा गुवार ओन्सोलाव दावबायारिफोरा राजिब गान्धी माहारियारि पार्कआव सौफैनो हागोन । 
6 नभेम्बरआव दावबायारिफोरनि थाखाय राजिब गान्धी माहारियारि पार्कखौ बेखेवगोन